Die meeste Suid-Afrikaners ken die suide van Mosambiek: Ponta, Maputo, Xai-Xai, Inhambane... Maar nie baie reis verder noord as Vilankulos nie. Die lesers Johan en Jana Wahl pak hulle rugsakke en mik die onbekende in...
Ontmoet die leser:
Vanoggend reis ons per trein na Cuamba en dan voorwaarts na Nampula. Ons is gelukkig – hulle het bykans tien jaar aan die treinspoor tussen Lichinga en Cuamba gebou en die trein het 'n paar weke tevore begin loop! Die treinrit voel soos 'n vyfster-limousinerit in vergelyking met die chapas waarmee ons meestal ry. 'n Chapa (minibustaxi) is jou voorland as jy in die afgeleë dele reis (sien "Weet voor jy waai" onderaan die storie). Op die trein het elke passasier sy eie sitplek. Hier's selfs toilette!
Die rit tussen die twee laasgenoemde plekke verkort my lewe met 'n paar jaar
Die eilandgroep bestaan uit sowat 30 eilandjies – die meeste is deel van die Quirimbas- nasionale park (geen bewaringstariewe nie!). Jy kan eenvoudig nie die eilande beskryf sonder geykte uitdrukkings nie: spierwit strande, turkoois water, wortelboomwoude so groot soos Kaapstad, kleurryke koraalriwwe en die visse: Nemo, Dory... hulle is almal hier!
Die twee dae op die dau is tegelykertyd verskriklik én wonderlik: Ons moet 'n paar kilometer oor 'n vlak rif stap om by die boot uit te kom, ons het nie genoeg kos ingepak nie, en die boot lek!
Waar slaap 'n mens? Ons het sover moontlik in 'n klein tweemantent gekamp. Anders bly ons in 'n klein plaaslike pensao. Dis gewoonlik vuil, ongemaklik en raserig, maar dis spotgoedkoop en vol karakter. En met 'n bietjie geluk kry jy 'n skoon kamer en lekker kos.
Hoe lyk die vervoer? Chapas is oorvol minibustaxi's in 'n slegte toestand wat gans te vinnig ry. Dan is die meeste van die paaie ook in 'n verskriklike toestand. Ná elke rit het ons gesê nooit weer nie, maar 'n chapa is meestal die enigste opsie. Die chapas vertrek nie voordat daar 25 mense én hulle bagasie in is nie.
Bagasie is enigiets van groot sakke houtskool en hoenders tot 'n polisieman gewapen met 'n panga, en sy gevangene.
Wat kos dit? Dit hang af hoe luuks of rof jy reis, maar ons reis (rof) het uitgewerk op sowat R150 p.p.p.d. Waar kan ek nog inligting kry? Die Lonely Planet Zambia, Mozambique & Malawi- en Bradt Mozambique-gids het nuttige inligting, maar is glad nie volledig oor die noorde van die land nie.
Die beste is om ander reisigers se blogs te lees. Die beste van die lot is beslis mozguide.com.
Uganda, Zanzibar, Malawi, Tanzanië, Indië... Dis maar van die lande wat Johan en Jana Wahl op hulle wittebroodsreis om die wêreld verken het. Ons gesels met hulle oor hoe om dié droom te bewaarheid.